PREGONS ABRIL 2015\n1. Dijous 30 d'abril les oficines de l'Ajuntament obriran pel matí de 9 a 13 hores.\n2. Divendres 1 de maig queda prohibit estacionar vehicles al Passeig Progrès ( Bancal de l'Alegno ) i estarà tallat al trànsit de vehicles.\n1. Divendres 1 de maig no hi haurà recollida d'escombraries, l'orgànic i rebuig es recollirà el dijous 30 d'abril amb el paper i cartró.\n1. Avís de defunció: a mort Pere Aragonès Masdeu, a l'edat de 82 anys, el seu cos reposa al tanatori de Tarragona. El seu enterrament serà dissabte dia 25 d'abril a les 11:00 h. del matí a l'esglèsia parroquial de Sant Bartomeu. El portaran directament a l'església. Pere Aragonès Masdeu reposi en pau.\n1. Masroig Agrupat comunica que les persones que es volen apuntar pel dinar popular al bancal de l'Alegno el proper 1 de maig ho poden fer a partir d'avui dijous a la farmàcia o bé trucant al telèfon 605031550. El preu és de 15 € pels adults i 8 € per la canalla. Hi ha de temps fins el dimecres dia 29 d'abril al migdia. També s'informa que enguany hi haurà cercaviles i gegants, bitlles catalanes, safari virtual, activitats pels petits i música. Tothom hi està convidat, us hi esperem a tots!!\n1. Es comunica al veïnat de la localitat, que les persones que estiguin interessades en apuntar als seus fills al casal d'estiu, poden passar a apuntar-se per les oficines de l'ajuntament a partir del 4 de maig fins a l'1 de juny. Les places són limitades.\n1. L'AMPA del Masroig, informa a tots els veïns de la localitat, que el proper dijous dia 23 d'abril, diada de Sant Jordi, a la plaça de la Vila, tindrem una parada on podreu comprar tota classe de llibres, punts de llibre i les millors i més boniques roses. Us hi esperem a tots.\n1. Es comunica que al dia 25 de maig es passarà l'inspecció tècnica de ciclomotors, remolcs i tractors agrícoles. Les persones interessades poden passar a apuntar-se per les oficines de l'ajuntament abans del dia 18 de maig.\n2. Es comunica als socis de la cooperativa que es recomana fer un tractament per la cendrosa quan el cep tingui el brot de 10-12 cm. També es comunica que durant aquesta setmana es pot passar per les oficines a demanar hora per fer la declaració de la renda.\n3. Es comunica que el c/ Sant Bartomeu queda tallat al trànsit per obres.\n4. Es comunica als pagesos de la localitat que la màquina d'omplir les atomitzadores està fora de servei fins que es repari.\n1. Es comunica a totes les persones que vulguin assistir a la presentació de la revista "Canya i Gram" amb motiu del seu 30 è aniversari i a l'exposició "les cançons de pandero", que tindrà lloc avui divendres a les 19:30 h. al centre de lectura de Reus situat al C. Major, 15.\n2. Es comunica que s'ha publicat una nova convocatòria de subvencions per a la rehabilitació d'edificis d'ús residencial per a l'any 2015. Per a més informació trucar al Consell Comarcal del Priorat al telèfon 977830119.\n1. Priorat per la Independència - Assembles Nacional Catalana us convida a la conferència i debat sobre la seguretat i la defensa al nou estat Català que es farà el divendres 17 d'abril a les 20:00 h. a la sala d'actes del Consell Comarcal.\n2. Priorat per la Independència organitza un autocar per assistir a l'acte que farà l'Assemblea Nacional Catalana al Palau Sant Jordi de Montjuïc el divendres 24 d'abril a la tarda. Es sortirà de Falset a les 16:45 h. i la reserva de plaça hi ha de temps de fer-la fins dilluns 20 d'abril.\n3. Es comunica que del 4 al 27 de maig es farà un curs de Fitosanitaris Bàsic Subvencionat a la Cooperativa de Falset-Marça. Les persones interessades per mes informació podeu trucar al telèfon 977830119.\n1. Es comunica que demà dijous la consulta del metge començarà a partir de les 11:00 h. del matí. I al divendres a partir de les 12:00 h. del migdia.\n1. Es comunica que el proper dissabte dia 18 d'abril es durà a terme in memoriam per Mossèn Joan Masip, a les 19:00 h. missa i a les 20:00 h. al Casal Flor de Maig una taula rodona oberta per a tothom.\n1. Es comunica als socis de la Cooperativa que es recomana fer un tractament contra el repilo amb compostos cúprics, a les zones afectades per la malaltia i zones humides per protegir la nova brotada.\n1. Es comunica que demà divendres no hi haurà consulta d'infermeria. I la consulta del metge començarà a partir de les 12:00 h. del migdia.\n1. Dijous 9 d'abril l'horari de les oficines de la Cooperativa serà de 13:00 a 14:00 hores i de 17:00 a 20:00 hores, degut al tall de llum. Disculpeu les molésties.\n2. Dissabte 11 `d'abril no hi haurà recollida d'escombraries, els envasos es recolliran divendres 10 amb l'ogànic i rebuig.\n1. Es comunica que per motius de reparació de la linia elèctrica, el proper dijous dia 9 d'abril de les 9:00 h. del matí fins les 13:00 h., es tallarà el subministrament de llum als següents carrers: Passeig de l'Arbre, C/ Generalitat, C/ Carrer Progrès, C/ Josep Llop, C/ Major, Av. 11 de Setembre, C/ Pinyeres i C/ President Lluís Companys.\n1. Dijous 2 d'abril a les 19:00 hores a la Sala Polivalent dels Guiamets, xerrada col-loqui a carrec de Josep Maria Ferran i Torrent en Memòria de Mn. Joan Masip.


Puigdemont demana als ajuntaments que estiguin al costat del referèndum - Regió7 :: El Diari de la Catalunya Central\nEl President de la Generalitat crida a no abaixar la guàrdia davant les "involucions i amenaces" de l'estat espanyol\nacn | cornellà de llobregat/barcelona 09.10.2016 | 00:00\nCarles Puigdemont intervenint en la cloenda de l´assemblea de l´ACM acn\nEl President de la Generalitat, Carles Puigdemont, va demanar ahir als ajuntaments que segueixin al costat del procés i defensin el referèndum davant les "involucions" i "amenaces" de l'estat.\n"Avui, de cops d'estat militars no n'hi ha, però encara continuem tenint involucions que amenacen. [...] Avui en tenim d'altres, i des del món local i les institucions hem d'estar amatents i no abaixar la guàrdia per defensar els valors fundacionals de qualsevol societat democràtica", va apuntar el cap de l'Executiu català en la cloenda de la XVIII Assemblea de l'Associació Catalana de Municipis (ACM).\nPuigdemont va aprofitar aquest marc per avisar els consistoris que serà necessària la seva participació per defensar el dret a decidir en els propers temps, "que seran intensos". "Us encoratjo a acompanyar-nos en els temps que tenim al davant, que seran intensos", va reclamar Puigdemont per cloure la XVIII Assemblea de l'ACM. El President va demanar als alcaldes que continuïn mostrant el seu suport al procés "perquè quedi clar no només el compromís amb una manera de fer les coses, sinó el sentit més profund de la defensa del dret a decidir del poble".\nUna demanda, va continuar, "que si ha estat tan forta és perquè hi ha hagut la gent, i la gent, la institució en què més confia, és en l'ajuntament". En aquest sentit, Puigdemont va remarcar que quan els ajuntaments i la gent "s'han posat en marxa junts és quan aquest país s'ha mostrat imparable" i va demanar que es continuï en la mateixa línia. "Mantinguem-nos així, arribem fins al final i fem el país que tots els ciutadans de tots els colors esperen que fem", va concloure.\nEl president del Govern va advertir els obstacles que hi haurà al davant, en referència als entrebancs que posi l'estat. Aprofitant que l'ACM compleix 35 anys i que es va fundar just l'any del cop d'estat, Puigdemont va remarcar que ara ja no hi ha cops d'estat militars, però sí "involucions" i "amenaces directes".\nDes del món local i les institucions, va subratllar, cal estar sempre "amatents i no abaixar la guàrdia" per defensar els "valors fundacionals de qualsevol societat democràtica". El president va donar les gràcies als ajuntaments pel seu suport permanent davant els embats de l'estat. "Quan se us ha necessitat, sempre hi heu estat, i hi sou ara", va dir, i es va referir a la Llei de règim local, "que vol laminar les competències dels ens locals catalans", però també a la defensa del dret a decidir i del dret a fer-ho "lliurement, de manera pacífica, democràtica i sense exclusions".\nTambé va agrair a l'ACM la tasca que ha fet els últims tres anys amb l'elaboració d'un document de bases sobre com ha de ser la nova governança local catalana en el marc de la construcció d'un nou estat, d'un nou municipalisme.\nDemà, reunió amb Iglesias\nEl president de la Generalitat es reunirà demà a Madrid amb el líder de Podem, Pablo Iglesias, per parlar de la situació política a Catalunya i a Espanya, van confirmar fonts de Presidència. Puigdemont viatjarà a la capital espanyola per participar en un esmorzar al matí. De fet, va convidar Iglesias a assistir-hi, però per motius d'agenda aquest li va proposar trobar-se per dinar. Els dos líders analitzaran la situació de bloqueig polític a Espanya i també el que passa a Catalunya. És la segona vegada que Puigdemont i Iglesias es trobaran, almenys de forma pública.


2n Samuel 5,1-3\nLlavors totes les tribus d'Israel anaren a trobar David a Hebron per dir-li:\n-Nosaltres som parents teus, os dels teus ossos i carn de la teva carn. Ja abans, quan Saül encara era el nostre rei, tu dirigies les campanyes d'Israel. El Senyor t'havia dit: "Tu pasturaràs Israel, el meu poble; tu seràs el seu sobirà."\nAixí, quan tots els ancians d'Israel anaren a trobar el rei a Hebron, David va fer amb ells un pacte davant el Senyor, i el van ungir rei d'Israel.\nAugureu la pau a Jerusalem.\n- Quina alegria quan em van dir:\n- Ja han arribat els nostres peus\nals teus portals, Jerusalem.\n- Jerusalem, ciutat ben construïda,\n- És allà que pugen les tribus,\n- a complir l’aliança d’Israel,\n- Allí hi ha els tribunals de justícia,\n- Augureu la pau a Jerusalem:\n«Que visquin segurs els qui t’estimen.\n- Que hi hagi pau en els teus murs,\ni quietud als teus merlets.»\n- Per amor dels meus germans i amics,\n- Per la casa del Senyor, el nostre Déu,\ndoneu gràcies al Pare, que us ha fet dignes de tenir part en l'heretat del poble sant, en el Regne de la llum. Ell ens alliberà del poder de les tenebres i ens traspassà al Regne del seu Fill estimat, en qui tenim la redempció, el perdó dels nostres pecats.\nEll és la imatge del Déu invisible,\nja que Déu ha creat per ell les coses,\nTot ha estat creat per ell destinat a ell.\nEll existeix abans de tot,\nEll és també el cap del cos, és l'Església.\nel primogènit dels qui retornen'entre els morts,\nDéu volgué que residís en ell la plenitud.\nDéu volgué reconciliar-ho tot per ell\nTambé l'escarnien els soldats; se li acostaven a oferir-li vinagre i deien:\nSobre d'ell hi havia un rètol que deia: "Aquest és el rei dels jueus."\n-¿No ets el Messies? Doncs salva't a tu mateix i a nosaltres!\n-¿Tu tampoc no tens temor de Déu, tu que sofreixes la mateixa pena? I nosaltres la sofrim justament, perquè rebem el que mereixen els nostres actes. Aquest, en canvi, no ha fet res de mal.\n-Jesús, recorda't de mi quan arribis al teu Regne.\n-En veritat t'ho dic: avui seràs amb mi al paradís.\nAmb aquest diumenge es tanca l'any litúrgic. Un gran anhel d'universalitat inspira aquesta festa, és a dir, la salvació de la humanitat i l'univers sencer. La Litúrgia vol dirigir la mirada dels creients sobre la fi de la història humana: la salvació universal que Jesús realitza. Per això és definit com "rei de l'univers". La Paraula de Déu ens dóna la mà una vegada més i ens introdueix en la contemplació del misteri de la reialesa de Jesús. No es tracta de veure aquest misteri des de fora: hi som a dins. L'apòstol Pau exhorta cadascú de nosaltres a donar gràcies a Déu que "ens alliberà del poder de les tenebres, i ens traspassà al regne del seu Fill" (Col 1,13). Som realment "transportats", o si voleu "emigrats", d'aquest món, on regnen les tenebres, a un altre món, on regna el Senyor Jesús. I que aquest món de Jesús sigui "diferent" del nostre es fa evident en l'escena evangèlica que avui se'ns proposa com a imatge de la reialesa: Jesús clavat a la creu entre dos lladres.\nDoncs bé, sobre la creu Jesús ha vençut el postulat de salvar-se a si mateix a qualsevol preu. L'amor ha anorreat la convicció més profunda que presideix la vida dels homes. Tots se salven a ells mateixos en aquest món. L'únic que no s'ha salvat a ell mateix i sí als altres ha estat Jesús. En aquest sentit, el poder reial troba sobre la creu el seu punt més alt. I en veiem immediatament l'efecte. Jesús rei, sense cedir a la darrera temptació, precisament la de salvar-se a si mateix, salva un dels dos lladres només perquè ha entrevist fins on l'havia portat l'amor. I amb aquell lladre Jesús vol salvar tothom sense cap excepció. Basta una pregària. La festa de Crist, rei de l'univers, és la festa d'aquest amor, un amor que s'ha donat ell mateix totalment pels altres fins a la darrera gota de sang. Sobre això es fonamenta tota la nostra esperança, el nostre avui i el nostre demà.


Portal de comerços d'Alimentació\nBosses isotèrmiques de nova generació\nLes bosses de paper isotèrmiques per mantenir la temperatura dels productes tant en fred com en calor suposen un gran avenç pel sector. A Castel Pack disposen d'aquest tipus de bosses, a més a més gràcies a la seva base plana, podrem transportar els alimen ...\nTorralba: servei de transport exprés i grupatge\nSituats a Manresa, a Transportes Torralba ofereixen serveis de gran qualitat, confiança i amb tota la seguretat. Ofereixen serveis de grupatge, transport per a botigues virtuals, transport de quads i cotxes, i servei exprés a tot Catalunya. En la seva completa pàgina web po ...\nBosses dessecants per a mercaderies\nUna de les principals causes de reclamacions en el transport a tot el món, és la humitat i els danys que provoca durant el transport en les mercaderies. Així que s'han de prendre les mesures necessàries per evitar danys a les mercaderies. Gràcies a les bos ...


Les vies de l'AVE a Girona, tallades tot el dia arran de la vaga general\nEls manifestants han decidit en assemblea acabar la protesta a les deu de la nit, quan passa l'últim tren\nRedacció 08/11/2017 - 20.57 Actualitzat 09/09/2020 - 10.45\nEls manifestants que han tallat el trànsit ferroviari a l'estació de l'AVE de Girona han abandonat la instal·lació després d'ocupar-la prop de 14 hores. Era una acció emmarcada en la jornada de vaga convocada aquest dimecres a Catalunya. Aquesta mobilització, com ha passat al migdia, s'ha vist reforçada després de la concentració de les sis de la tarda davant de l'ajuntament de la capital gironina. Els concentrats han decidit acabar l'acte de protesta a l'estació de l'AVE a les deu de la nit, quan passa l'últim tren.\nAcabada la mobilització i el tall de les vies de l'AVE a #Girona. Els manifestants han recollit la brossa i les vies ja estan netes pic.twitter.com/qID3XtzMeu\n CatInfo Girona (@Cati_Girona) 8 de novembre de 2017\nAquest matí, un grup de manifestants ha aconseguit superar els cordons policials dels Mossos i de la Policia Nacional i han baixat a les vies per impedir la circulació de trens amb motiu de la vaga convocada aquest 8N Ha passat al voltant de les 8 del matí, després que els manifestants s'hagin encarat amb la policia que els impedia el pas.\nAturada la circulació de trens d'alta velocitat a l'estació de #Girona per l'ocupació de les vies pic.twitter.com/m2ZTgS8awm\n CatInfo Girona (@Cati_Girona) November 8, 2017\nPoc després de les 11 han arribat reforços de la Policia Nacional. Els manifestants, però, han continuat a les vies.\nEs reforça la presència de la @policia a l'exterior de l'estació de l'AVE a #Girona pic.twitter.com/l9oijUZDgS\nCada vegada més gent a l'estació fe l'AVE a #Girona. Diuen que no hi ha cap intenció de sortir. pic.twitter.com/Fdt40tAuxA\nCap a la una del migdia, bona part de les persones que han participat a la concentració davant de la delegació de la Generalitat a Girona en el marc de les mobilitzacions en protesta per l'aplicació de l'article 155 i l'empresonament dels consellers del govern han anat cap a l'estació de l'AVE per afegir-se als concentrats a les vies:\nArriben a l'estació de l'AVE de #Girona centenars i centenars de persones que estaven a la concentració de la Generalitat #VagaGeneral8N pic.twitter.com/Hdp3z816gU\nUn cop l'estació ha quedat plena de gom a gom les furgonetes de policies antiavalots han marxat. Els manifestants s'han disposat a passar força hores a les vies:\nNens jugant a les andanes de l'AVE, altres dinant, i passatgers demanant explicacions, imatges de les 14 h a l'estació de #Girona. pic.twitter.com/rrnafKcf4o\nCentenars de persones s'han quedat a les vies. A primera hora de la tarda, alguns manifestants han portat arròs i estofat per als concentrats, que han mantingut l'ocupació en un ambient festiu.\nArriba l'arròs amb verdures a les vies de l'AVE de Girona. N'hi ha que porten aquí més de 8 hores. #aturadaTV3 pic.twitter.com/mEXSgwTXAA\n Neus Santamaria (@NeusSantamaria) 8 de novembre de 2017\nCentenars de persones segueixen a les vies de l'AVE a #Girona. Cues per dinar, música i cartes per passar l'estona pic.twitter.com/WZoxgVdUwU\nEls trens de Girona sortiran quan el nostre govern surti de la presó! pic.twitter.com/rYNSy2cs34\n ATUREM EL PAÍS (@laDiadadelSi) 8 de novembre de 2017\nLa protesta a les vies de l'AVE de Girona


Hotel Caretta Akyaka Turquia - Ofertes d'hotels amb els MILLORS DESCOMPTES EN LÍNIA\nNergis Sokak 3/1 Akyaka - ULA, Akyaka Centre, Akyaka, Turquia, 48650 - Veure al mapa\n"Hotel was at center and you can go to places by walk easily...."\nBarri Akyaka Centre Akyaka Centre Akyaka Centre Akyaka Centre Akyaka Centre Akyaka Centre Akyaka Centre Akyaka Centre Gokova Akcapinar\nSi el que està buscant és per un hotel ben situat a Mugla, no busqui més enllà de Hotel Caretta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Caretta també ofereix moltes instal.lacions per enriquir la seva estada a Mugla. L'hotel ofereix express check-in/check-out, aparcacotxes, transport hotel/aeroport, habitació familiar, lloguer de cotxes per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, servei de despertador, balcó/terrassa, aparell de televisió a cada habitació. L'hotel compta amb una llista completa de comoditats, com pesca, equitació, esports d'aigua (no motoritzats). Hotel Caretta és una elecció inteligents per a viatgers a Mugla, i ofereix una estada relaxant i sense molèsties.\nCleaning service is provided every 2 days. Please contact the property if you request more frequent cleaning service.\nTots els tipus de viatgers (219) Parelles (126) Viatgers en solitari (13) Famílies amb infants petits (24) Famílies amb infants grans (11) Grups (45)


8-10 d'octubre 2020\nDijous 8 d'octubre a les 20:00\nDivendres 9 d'octubre a les 20:00\nDissabte 10 d'ocutbre a les 20:00\nComposició, producció, veu i guitarra: Enric Montefusco\nDesprés d’abraçar la música popular al seu celebrat (per crítica i públic) debut en solitari Meridiana, i de sorprendre amb l’EP Coros de Medianoche amb les col·laboracions d’Albert Pla, Nacho Vegas, Maria Arnal, Niño de Elche i Hermanos Cubero, Enric Montefusco continua explorant els mecanismes de la cançó al seu nou àlbum Diagonal, on planteja un suggerent joc conceptual on la vessant més confessional es creua amb una punyent crítica social.\nMés directe i transversal que mai, l’ex líder d’Standstill sublima la seva proposta sonora i ratifica el seu compromís literari des d’una insubornable consciència poètica i també política.\nCantant, compositor i director artístic d’Standstill (des de 1997 fins a la seva dissolució el 2015), editant sis discos i tres espectacles escènics, molt valorats per la crítica i sempre amb el suport del públic. Des dels inicis hardcore-punk, passant per les seves col·laboracions en el teatre de Rodrigo García, fins a la seva visió final més conceptual i multidisciplinar, ha traçat una carrera atípica i sovint a contracorrent, que li ha validat l’etiqueta de banda referencial i de culte. Amb el seu treball ha rebut innumerables reconeixements com haver composat el millor disc de la dècada del 2000-2010 a Espanya amb Vivalaguerra, segons la revista Mondo Sonoro.\nA partir del 2016, ja sota el seu nom i treballant a fons les possibilitats de música i cultura populars, ha editat dos discos (Meridiana i Diagonal), un Ep-espectacle (Coros de Medianoche dirigint a Albert Pla, Niño de Elche, Nacho Vegas, María Arnal i Hermanos Cubero), un espectacle escènic de gran format (Tata Mala dirigint a Los Corderos, Sonia Gómez i els Falconers de Barcelona) i ha escrit un llibre de relats (Carne de cañón).\nLa recerca constant i la fugida de l’acomodament l’han portat en aquesta ocasió al registre confessional i catàrtic de la gira de presentació de Diagonal. Més compromès i transversal que mai, parla literalment de tu a tu amb el públic i pregunta la relació entre el dolor íntim i el seu context social i polític.


PUIGCERDÀ RENOVARÀ EL MATERIAL TURÍSTIC – Cerdanya, 1-06-18 – Pirineus TV\nPUIGCERDÀ RENOVARÀ EL MATERIAL TURÍSTIC – Cerdanya, 1-06-18\nL'oficina municipal de Turisme de Puigcerdà renovarà, aquest estiu, el material turístic que dóna als visitants quan aquests necessiten rebre algun tipus d'informació sobre la vila. L'ajuntament preveu, per una banda, editar un nou fulletó turístic amb informació general, referent als comerços, allotjaments, activitats esportives o d'oci; i per l'altra renovar el de la ruta Petjades Culturals, que inclou els llocs més emblemàtics de Puigcerdà. En aquest segon cas, es redissenyarà el fulletó, es simplificarà la informació que es dóna al visitant i s'actualitzarà el contingut.\nA més, també es renovarà el fulletó d'excursions i senderisme, que l'ajuntament va editar conjuntament amb el Consell Comarcal cerdà.\nTot aquest nou material turístic estarà disponible per la temporada d'estiu, una de les èpoques amb més afluència de visitants. Els nous fulletons es podran aconseguir a l'Oficina de Turisme situada sota el campanar de Santa Maria i també en els establiments turístics que ho sol·licitin.\nAixí mateix, tota la informació també es podrà consultar a la nova web de l'ajuntament de Puigcerdà i a les xarxes socials.\nPer altra banda, recordem que l'equip de govern va anunciar fa unes setmanes la seva intenció d'adaptar una part d'aquest material turístic al sistema de braille, per fer-lo accessible als visitants que tenen algun tipus de discapacitat visual. En aquest sentit, des de l'ajuntament han explicat que un cop es defineixi el nou contingut del fulletó de Petjades Culturals es procedirà a fer-ne l'adaptació.


Suspensori - Viquipèdia, l'enciclopèdia lliure\nsuspensori: Vista anterior, lateral i posterior.\nEl suspensori és un tipus de calçotet dissenyat a per protegir els genitals masculins durant activitats vigoroses o esportives. El suspensori típic consisteix en una banda elastizada a la cintura amb una bossa de suport on posar els genitals i dues tires, que, partint de la base de la bossa, van l'una cap al costat esquerre i l'altra al dret. En algunes variants del suspensori, la bossa pot tenir un lloc on posar una coquilla per a protegir els testicles o el penis.\nEl seu nom en anglès és jockstrap (en referència al seu origen esportiu i a les tires laterals que el caracteritzen). L'origen d'aquesta peça es troba en la indumentària esportiva; la seva funció principal és de mantenir els genitals per a afavorir la comoditat en el moviment en alguns esports.\n1 Tipus de suspensori\n1.1 De banda ampla amb conquilla\n1.2 De banda ampla sense conquilla\n2 Ús del suspensori\nTipus de suspensoriModifica\nDe banda ampla amb conquillaModifica\nEspecialment usats per jugadors de beisbol i rugbi, a més en la major part dels esports que impliquen un cop als testicles.\nDe banda ampla sense conquillaModifica\nÉs l'usat més comunament en gimnàs i diàriament. Principalment per lluitadors, jugadors de futbol americà, ciclistes i en les arts marcials.\nTambé és d'utilitat per a dissimular l'erecció indiscreta de l'home.\nÚs del suspensoriModifica\nEl seu ús és recomanat per a qualsevol activitat física vigorosa en què corri risc l'aparell genital masculí, com una torçada o un cop. En beneficien els esportistes (beisbol, futbol americà, arts marcials, ciclisme i rugbi) i els qui fan activitats que demanen esforç, com ara obrers de la construcció, policies i llenyataires.\nTambé té un ús medicinal, en aquells homes amb hidrocele, varicocele, hematocele, o espermatocele. A causa de la seva comoditat i lleugeresa, alguns homes també l'usen per confort.\nCom que l'escrot està separat de la cuixa, fer servir suspensori evita el frec de l'escrot i redueix l'impacte testicular. Els suspensoris conserven menys humitat que la roba de cotó, i per tant són més frescos i menys propensos a conrear fongs en les regions humides i calentes de l'òrgan reproductor masculí.\nEn l'actualitat, el suspensori és una peça amb menor demanda que altres com el tanga, però que comença a guanyar mercat entre les peces de llenceria masculina d'ús comú.\n↑ suspensori a Optimot\nA Wikimedia Commons hi ha contingut multimèdia relatiu a: Suspensori\nObtingut de «https://ca.wikipedia.org/w/index.php?title=Suspensori&oldid=22365654»\nDarrera modificació: 16 nov 2019 a les 18:18


OT SERRA Madrid 12/12/2017 18:22\n651x366 Artur Mas, Joana Ortega i Irene Rigau a la sortida del TSJC. / ALBERTO ESTÉVEZ / EFE MARTA PÉREZ / EFE Artur Mas, Joana Ortega i Irene Rigau a la sortida del TSJC. / ALBERTO ESTÉVEZ / EFE MARTA PÉREZ / EFE\nEl Tribunal de Comptes ha ordenat l'embargament preventiu de les propietats que els investigats pel procés participatiu del 9-N van dipositar com a garantia per cobrir la fiança de 5,2 milions d'euros. La jutge instructora de la causa ha acceptat aquests immobles i ara es notifica al Registre de Propietats que estan embargats. Aquesta mesura no implica, a la pràctica, que els implicats no pugui ser vivint en aquests domicilis. Es tracta del pis del carrer Tuset de l'expresident Artur Mas, la meitat d'un immoble de Francesc Homs a Taradell, finques de Joana Ortega a Barcelona i d'Irene Rigau a Ribes de Freser i una propietat de l'ex alt càrrec del Govern Jordi Vilajoana, també involucrat en el procediment. En total, sumen un valor d'aproximadament 2,2 milions d'euros. Els tres milions restants es van afrontar amb diners de la caixa de solidaritat de les entitats sobiranistes.


Comexi i AVT col·laboren per reduir significativament el malbaratament i impulsar la productivitat dels convertidors amb el Cingular Real2\n• Gràcies a aquesta solució, Clondalkin Flexoplast, amb base als Països Baixos, ha reduït el malbaratament de material fins als 150 metres i estalvia dos minuts en cada canvi de treball\nComexi Group continua la seva estreta col·laboració amb AVT (Advanced Vision Technology), líder en inspecció d’impressió, control de processos d’impressió i control de qualitat, per desenvolupar la següent generació del Cingular Real. Aquesta solució neix per garantir el millor control de registre i de pressió automàtica durant la fase de preparació d’un treball d’impressió flexogràfica.\nEl perfeccionat sistema Cingular Real2 ofereix als fabricants d’envasos millores considerables en un producte ja implantat amb èxit al mercat gràcies a la seva capacitat de reduir el material malbaratat. Aquest avantatge competitiu s’obté gràcies a l’optimització del procés de preparació i al reforç de la comunicació entre el sistema AVT Argus E Turbo i les impressores Comexi.\nLa companyia Clondalkin Flexoplast ha instal·lat recentment el sistema Cingular Real2 a la seva planta dels Països Baixos. “Comparant amb la versió original hem experimentat una reducció del malbaratament de material fins als 150 metres i un estalvi de dos minuts cada vegada que es posa en marxa la màquina”, explica Klass Struiksma, responsable del departament tècnic. En un dia de producció estàndard, amb una mitjana de 10 o 15 canvis, les millores incorporades signifiquen un estalvi de fins a mitja hora per dia i d’una significativa quantitat de material.\nEl sistema Cingular Real analitza la pressió de la imatge impresa sense l’ús de marques, i ajusta automàticament la pressió ideal durant el procés de posada en marxa de la impressora. Aquesta solució també compara l’arxiu PDF del treball imprès i facilita el registre perfecte durant la preparació del treball.\nEl Cingular Real2 és el resultat de la llarga experiència de Comexi i AVT en impulsar l’eficiència dels convertidors de la indústria de l’envàs flexible. Tant el sistema Cingular Real com la nova versió poden operar amb la solució AVT Argus E Turbo, un avantatge que permet als clients gaudir d’una velocitat tres vegades superior amb un increment considerable de la resolució del sistema.\nAquesta solució garanteix un resultat final amb la màxima resolució possible, sense precedents en sistemes d’inspecció de la seva categoria, juntament amb una qualitat excel·lent que no comporta la pèrdua de dades. La solució Cingular Real2 està recolzada per una tecnologia d’il·luminació LED i proporciona una combinació excepcional d’alta resolució i un control de gran qualitat.\n“El Cingular Real s’ha convertit en un element essencial de la impressora flexogràfica Comexi per a aquells convertidors que busquen la màxima eficiència. L’actualitzat Cingular Real2 millora la seva versió original, esdevenint una solució encara més efectiva per als clients en quant a reducció de temps de preparació de la màquina i del malbaratament de material, i que manté sempre l’ajust de registre segons el 100% de la impressió”, assegura Jordi Puig, director tècnic de Comexi FLEXO.\n“Juntament amb els nostres partners de Comexi, AVT està compromesa amb el desenvolupament continu de solucions innovadores que contribueixen a l’estalvi de temps, material i, per descomptat, diners dels nostres clients”, explica Amir Sheinman, VP Marketing de la companyia. “La instal·lació del Cingular Real2 a Clondalkin Flexoplast és un clar exemple de l’impacte que poden tenir les nostres solucions d’inspecció i control del procés d’impressió”.


Caixa Ontinyent avança l'abonament de les pensions als seus clients | ARA Multimèdia\nCaixa Ontinyent avança l'abonament de les pensions als seus clients\nL'entitat redueix l'horari d'atenció presencial en oficines, que passa a ser de dilluns a divendres de 8.30 a 12 h, encara que es manté l'atenció telefònica en les pròpies oficines fins a les 15 h.\nEscrit per Redacció 24 març 2020\nCaixa Ontinyent ha avançat el pagament de les pensions als seus clients, que estaran disponibles a través de mitjans digitals i caixers automàtics des d'aquest dilluns 23 de març. També, i amb l'objectiu d'evitar aglomeracions i amb això el risc de contagi en les seues oficines, l'entitat ha establit torns de pagament per a aquells clients que realitzen el cobrament en finestra.\nPel que fa al servei, les oficines tenen limitat l'accés a un nombre màxim de clients al mateix temps, de manera que puga mantindre's un espai prudencial entre ells i amb els propis empleats de l'entitat evitant el contacte físic. Quant als caixers automàtics, es disposen de mesures d'higiene específiques i preventives respecte de la seua utilització per diferents persones.\nD'altra banda, des que es decretara l'Estat d'Alarma, Caixa Ontinyent va posar en marxa un pla d'actuació amb un triple objectiu: garantir que els clients disposen de servei en qualsevol circumstància, protegir al seu personal i col·laborar amb la contenció de la propagació.\nNou horari d’oficines i reforç de l'oficina digital\nL'entitat ha modificat, a més, l'horari d'atenció presencial en les seues oficines, que passa a ser de dilluns a divendres de 8.30 a 12 h, encara que es manté l'atenció telefònica en les pròpies oficines fins a les 15 h.\nAquesta actuació es troba reforçada per l'atenció de l'oficina digital, tant telefònica (962 91 91 91) com a través de correu electrònic (oficina.digital@caixaontinyent.es), a més de que s'ha potenciat l'ús de la banca electrònica i l'APP, que compta amb majors recursos de suport i amb mesures de seguretat addicionals.\nCaixa Ontinyent signa un acord pel canvi climàtic a la COP25\nCaixa Ontinyent es proposa ser més transparent amb un llenguatge "més accessible i comprensible"\nCaixa Ontinyent implanta el seu Pla d'Igualtat\nSuïcidi: un tabú a trencar per a reconéixer que tenim un problema social i de salut pública 31 juliol 2021


CFGS Educació Infantil | CESF\n2 cursos acadèmics (2000 hores), 383 hores de pràctiques.\nCapacita l’alumne per programar, intervenir educativament i avaluar programes d’atenció a la infància, aplicant mètodes d'aprenentatge que afavoreixin el desenvolupament autònom dels infants de zero a sis anys i organitzant els recursos adequats.\nM01 Intervenció amb famílies i atenció als infants en risc social\nM02 Didàctica de l’Educació infantil\nM03 Autonomia personal i salut infantil\nM04 El joc infantil i la seva metodologia\nM05 Expressió i comunicació\nM06 Desenvolupament cognitiu i motriu\nM07 Desenvolupament sòcioafectiu\nM08 Habilitats socials\nM09 Primers auxilis\nM12 Projecte d’atenció a la infantesa\n· Educadors infantils en el primer cicle d’educació infantil, sempre sota la supervisió d’un mestre o una mestra.\n· Educadors en les institucions dependents d’organismes estatals o autonòmics i locals, i en centres de titularitat privada.\n· Educadors en institucions i/o programes específics de treball amb menors (0-6 anys) en situació de risc social, o en medis d’ajuda familiar, seguint les directrius d’altres professionals.\n· Educadors en programes o activitats d'oci i temps lliure infantil amb menors de 0 a 6 anys: ludoteques, cases de cultura, biblioteques, centres educatius, centres d'oci, granges escola\n· Prova d'accés a Cicles Formatius de Grau Superior\n· FP2 o MP3


Assumpte: Locomotora dièsel DM6 del Cremallera de Núria Dc Feb 25, 2015 1:04 pm\nEl segon disseny del projecte del Cremallera, després de l'automotor Stadler, va ser la locomotora dièsel DM6, que vaig fer en un dia per la senzillesa de formes. Com que no volia entorpir el desenvolupament de l'automotor, vaig decidir deixar-lo a una carpeta del disc dur, juntament amb tota la resta de material que he anat dibuixant, esperant el seu torn.\nLa primera idea era la de fer totes les peces per a tallar amb làser i després enganxar, i inclús tenia l'arxiu ja així estructurat amb totes les peces (una quantitat exagerada, per cert...). Tot i així, com que sóc molt caparrut, estic convençut que es pot fer amb la impressora. De fet, he vist un nord-americà a facebook que fa locomotores americanes completes a trossos...! No vull fer-ho tant bèstia, jo aniré a base de peces més petites i planes, no em vull complicar tant la vida.\nAixí que aquests últims dies, a estones, he anat tallant la locomotora a peces fàcils d'imprimir, però que ja portin cert nivell de detall. Avui he imprès els dos laterals del morro.\nAra tinc el frontal del morro en procés, ja demà aniré fent més peces.\nEditat per darrera vegada per Mitjans el Dl Jul 27, 2020 10:25 am, editat 2 cops en total\nAssumpte: Re: Locomotora dièsel DM6 del Cremallera de Núria Dc Feb 25, 2015 1:09 pm\nUna altra gran sorpresa. Per ara tens molts models en la línia de muntatge.\nAssumpte: Re: Locomotora dièsel DM6 del Cremallera de Núria Dc Feb 25, 2015 6:29 pm\nNo es veu el ratllat de l'impressora.\n(Malauradament alguna de les fotos és massa gran i dificulta la lectura del text)\nAssumpte: Re: Locomotora dièsel DM6 del Cremallera de Núria Dc Feb 25, 2015 8:46 pm\nEstàs molt treballador...\nAssumpte: Re: Locomotora dièsel DM6 del Cremallera de Núria Dc Feb 25, 2015 9:22 pm\nLa primera peça ja està polida, era el que en feia més por, que costés molt deixar-la en condicions, però he vist que ha estat força senzill i ràpid.\nFotos de dalt corregides, no m'hi havia fixat perquè les vaig copiar directament del tema de l'automotor Stadler...\nAssumpte: Re: Locomotora dièsel DM6 del Cremallera de Núria Dc Feb 25, 2015 10:45 pm\nAmb la qualitat de la primera peça ja es veu que quedarà un model de cine.\nAssumpte: Re: Locomotora dièsel DM6 del Cremallera de Núria Dc Feb 25, 2015 10:59 pm\nAssumpte: Re: Locomotora dièsel DM6 del Cremallera de Núria Dj Feb 26, 2015 2:19 am\nGràcies nois. Per desgràcia, no sempre surt tot a la primera. ..\nAquesta peça no reposa plana sobre la plataforma i ha pogut més la retracció del plàstic que l'adherència a la base. La modificaré per intentar solucionar-ho.\nEditat per darrera vegada per Mitjans el Dl Jul 27, 2020 10:27 am, editat 1 cop en total\nAssumpte: Re: Locomotora dièsel DM6 del Cremallera de Núria Dj Feb 26, 2015 3:59 am\nPotser cal fer tota la caixa frontal en una peça. Poc a poc, que aquesta locomotora es repintable a d'altres cremalleres europeus.\nAssumpte: Re: Locomotora dièsel DM6 del Cremallera de Núria Dj Feb 26, 2015 4:08 am\nPer les proves que he fet, he arribat a la conclusió que la millor forma d'imprimir és a base de peces planes i després enganxar-les. És un tema de retraccions, acabat, adherència a la base i entre capes... És més complicat del que pot semblar...\nAl web de Stadler hi ha les diferents versions d'aquesta loco, amb molt poques variacions entre elles. Pot donar molt de joc. ..\nAssumpte: Re: Locomotora dièsel DM6 del Cremallera de Núria Dj Feb 26, 2015 6:12 am\nAssumpte: Re: Locomotora dièsel DM6 del Cremallera de Núria Dj Feb 26, 2015 8:03 am\nGracies per les explicacions. Sempre es experiencia i enriqueix el coneixement dels nous modes de fabricacio.\nAssumpte: Re: Locomotora dièsel DM6 del Cremallera de Núria Dj Feb 26, 2015 8:49 am\nAmb aquest ritme aviat tindràs tot el parc motor del cremallera.\nHas pensat a fer motllos de resina? Pots fer una associació amb els Tallers Mallet!\nAssumpte: Re: Locomotora dièsel DM6 del Cremallera de Núria Dj Feb 26, 2015 8:54 am\nAlguna cosa hem parlat...\nAssumpte: Re: Locomotora dièsel DM6 del Cremallera de Núria Dj Feb 26, 2015 9:10 am\nGràcies. Molt millor així.\nAssumpte: Re: Locomotora dièsel DM6 del Cremallera de Núria Dv Feb 27, 2015 9:34 am\nDesprés d'unes quantes hores d'impressió, això ja comença a agafar forma\nCom que he imprès en blanc i la pasta d'abs que tinc és negra, es veu perfectament com faig el reforç interior un cop enganxades les peces\nI una prova de com es veu amb el morro sencer, amb la peça defectuosa. Ja la tinc a la cua d'impressió, després del terra del vagó L44.\nEn quant a la mecànica, hi estic treballant. Serà més convencional, però amb cremallera.\nEditat per darrera vegada per Mitjans el Dl Jul 27, 2020 10:29 am, editat 1 cop en total\nAssumpte: Re: Locomotora dièsel DM6 del Cremallera de Núria Dv Feb 27, 2015 10:00 am\nEstic impressionat, Joan. Moltes felicitats per tal com vas avançant.\nAssumpte: Re: Locomotora dièsel DM6 del Cremallera de Núria Dv Feb 27, 2015 10:12 am\nAixò avança a molt bon ritme...\nAssumpte: Re: Locomotora dièsel DM6 del Cremallera de Núria Dv Feb 27, 2015 12:27 pm\nEs veu molt bé. Què passa amb la durabilitat?\nHem fet alguns models amb el mateix sistema i vam haver de fer l'alumini esquelet intern per evitar el trencament i mantenir les formes.\nJa té solucions?\nAssumpte: Re: Locomotora dièsel DM6 del Cremallera de Núria Dv Feb 27, 2015 12:59 pm\nNo ho he pogut provar... Si quan ho tingui fet, veig que no queda fort, ja miraré de fer-hi uns reforços, però serà amb ABS, seguint la filosofia d'aquests models.\nEls vagons K53 i K54 no han donat problema de resistència.\nAssumpte: Re: Locomotora dièsel DM6 del Cremallera de Núria Dv Feb 27, 2015 1:05 pm\nAixí que va a fer en la impressió 3D?\nSi utilitza aquest sistema no necessita reforços!\nAssumpte: Re: Locomotora dièsel DM6 del Cremallera de Núria Dv Feb 27, 2015 1:23 pm\nEditat per darrera vegada per Mitjans el Dl Jul 27, 2020 10:30 am, editat 1 cop en total\nAssumpte: Re: Locomotora dièsel DM6 del Cremallera de Núria Dv Feb 27, 2015 6:47 pm\nSi fos la mateixa separació entre eixos podries utilitzar la mateixa motorització.\nAssumpte: Re: Locomotora dièsel DM6 del Cremallera de Núria Dv Feb 27, 2015 11:20 pm\nL'impresora fa fum?\nQuina capacitat d'imprimir!!!\nAssumpte: Re: Locomotora dièsel DM6 del Cremallera de Núria Ds Feb 28, 2015 1:43 am\nT' està quedant molt bé, la qualitat és molt bona. El tema de la motorització ja és per nota, aquí jo res de res


hort | Institut Escola Can Llobet\n3r B FEM AMANIDES\nFEM AMANIDES AMB ELS ENCIAMS DE L’HORT\nJa hem recollit la primera collita del nostre hort: enciams!\nI què hem fet amb elles? Doncs, amanides. Aquí podeu fer un tastet de l’activitat\n3r, Portada, Primària Activitats 3r, hort 0\n3r A i B LLIMONADA\nJa hem fet la collita de llimones de l’hort. De n’hi do La quantitat de fruits que ens ha donat el llimoner aquest any! Hem fet una taller de llimonada casolana amb les llimones recollides. Aquí teniu un tastet de l’activitat.\nPer visionar les fotografies cliqueu… Llegeix més»\n4tA_ Recull de l’hort\nAquí us deixem un recull d’algunes activitats que hem anat fent a l’hort. El curs s’està acabant i l’hort també! Li volem donar les gràcies a la Marta i a l’Àngel. Nosaltres fins a finals de curs seguirem cuidant el nostre hortet.\n4t, General, Portada, Primària 4rt, Barberà del Vallès, cicle mitjà, hort, primària, quart 0\nReemprenem l’hort amb el grup 2 de 4rt B\nAvui els ha tocat al segon grup de 4rtB tornar a l’hort després de les vacances de nadal.\nPrimer han fet una ullada per veure com estava tot. Després han preparat la terra i han plantat patates. I per últim han repassar les maduixeres treien-li les… Llegeix més»\n4t, Portada, Primària hort, primària, quart 0\nReemprenem l’hort a 4t B\nJa s’ha acabat l’aturada de l’hort durant els mesos més freds de l’any!\nAixí que els nens i nenes de 4tB tornem a baixar a l’hort els dimecres al matí.\nAvui hem fet una ullada per veure com estava tot després de tan de temps, hem tret… Llegeix més»\nTreball a l’hort durant el primer trimestre\nAquí us deixem unes imatges del treball que van fer els nostres alumnes de 3r A a les sessions d’hort, preparant la terra, utilitzant les eines, plantant… Són uns magnífics agricultors!\n3r, Portada, Primària 3r, escola verda, hort 0


Presentació de projectes a les famílies: tot un art! | Fundacio Jaume Bofill\nEn aquest vídeo s'explica l'experiència de l'institut Moisès Broggi de la presentació de projectes a les famílies. Aquest institut va desenvolupar una aliança magnet amb el Macba durant 4 anys, en el marc del programa "Magnet. Aliances per a l'èxit educatiu". http://magnet.cat/\nDes de l'inici del projecte, l'institut va veure la necessitat de presentar els projectes artístics d'innovació a les famílies del centre i també a la resta de famílies del seu entorn, per tal de donar a conèixer com treballa l'institut i afavorir una millor percepció social del centre.\nLa presentació de projectes també té una finalitat pedagògica, ja que permet a l'alumnat consolidar aprenentatges i treballar la competència comunicativa. El professorat del Broggi ha desenvolupat una sèrie de rúbriques i eines per a que els alumnes es puguin co-avaluar els assaigs de les presentacions i això els ajudi a millorar la seva competència comunicativa.\nPer les famílies és un moment molt important per reforçar els vincles amb els seus fills i filles, així com amb l'equip docent. És una oportunitat per enfortir la comunitat educativa.\nAmb aquest exemple, volem transferir alguns conceptes clau als nous centres magnet que participen al programa, perquè els tinguin en compte a l'hora de planificar les seves presentacions de projectes realitzats amb el suport de la seva institució partner.\nEl programa Magnet, impulsat per la Fundació Jaume Bofill, el Departament d'Ensenyament, la Diputació de Barcelona, l'Institut de Ciències de l'Educació de la UAB, amb el suport dels Ajuntaments i el Consorci d'Educació de Barcelona, té per objectiu acompanyar els centres educatius en el desenvolupament d'un projecte en aliança amb una institució. Aquesta aliança ha de permetre al centre educatiu desenvolupar un projecte educatiu innovador i de qualitat, un projecte atractiu, que tingui magnetisme i que es converteixi en un projecte de referència en el seu territori, tant per les famílies com per la comunitat educativa.


LLADRES de Joan Todó, ressenya de Lluís Muntada a L'Avenç (maig 16) - laBreu Edicions : laBreu Edicions LLADRES de Joan Todó, ressenya de Lluís Muntada a L'Avenç (maig 16) - laBreu Edicions\nEL DIFÍCIL ART DE LA NATURALITAT\nLa publicació de Lladres, un aplec de relats de Joan Todó, significa la ratificació d’una veu narrativa molt potent i d’una escriptura que esbossa el retrat de l’autor mateix. Una prosa on s’entrecreuen un realisme sobri i la desfiguració pròpia de la fantasia.\nCOM UN CONTE DE FICCIÓ AUTOBIOGRÀFICA. Vaig començar a llegir Lladres pel final del llibre, sense haver-me adonat encara que l’últim text d’aquest volum no era un conte, sinó que en realitat era l’epíleg. Així doncs, vaig llegir com un conte aquella última peça titulada «Breus propòsits de destrucció»: re-afirmació poètica d’un autor capaç de transformar en literatura el que podria haver estat només una recapitulació anodina d’agraïments i datació i filiació dels textos que configuren el llibre. En aquell epíleg, Joan Todó, després de resseguir el cúmul d’obligacions familiars i professionals a dotzenades que Johann Sebastian Bach va haver de fer compatible amb la seva portentosa activitat creativa, tira per terra «l’antiga teoria segons la qual un creador funciona millor en absència de tota limitació externa». Jean-Paul Sartre, per demostrar que «estem condemnats a ser lliures», s’obliga a un principi de realisme radical: només a partir de reconèixer que és «obrer, francès, sifilític i tuberculós» pot precisar les condicions de la seva (lliure) elecció. Joan Todó (La Sénia,1977) és un d’aquells joves literats que ja des dels seus inicis com a escriptor s’ha forjat en unes condicions externes limitades, unes condicions que sempre empenyen l’escriptor en català a convertir la necessitat en virtut, a abandonar la possibilitat d’una sinecura i com a molt acontentar-se amb un modest verkami, a intentar aixoplugar-se en el paraigües de l’administració pública per no ser un explotat o un saltimbanqui laboral, i a anhelar una col•laboració (para)literària i regular en un mitjà de comunicació seriós i intel•lectualment fertilitzant.\nEn els últims dos anys hem sentit sovint la jeremiada d’alguns escriptors catalans que lamentaven haver d’invertir tantes energies en el procés sobiranista, perquè –segons asseguraven–aquesta (noble) causa els sostreia energia i temps que, altrament, haurien dedicat de manera més profitosa a la creació literària. (No-sé, no-sé!). Està molt bé que, en aquest context, Todó ens retorni a una realitat històrica. És a dir, a una realitat condicionada, externament limitada. I està molt bé que com Borges a l’epíleg de El Hacedor, Todó descobreixi que la seva escriptura, que arrenca i persevera en la poesia, que colpeix amb l’aplec de contes A butxacades (2011), que es tonifica amb les traduccions, que ratifica la seva força en la novel•la L’horitzó primer(2013), i que ara culmina amb Lladres, … està molt bé –deia– que Todó descobreixi que la seva escriptura acaba esbossant el retrat d’ell mateix.Poques explicacions més precises queaquesta hi deu haver sobre la vocaciói el perfeccionament tècnic. Pel camí, Todó i tots nosaltres hem descobert la importància vital de l’existència d’editorials com LaBreu, o de publicacions com L’Avenç, o de revistes digitals com Paper de Vidre, que a part de solidesa cultural tenen la virtut santa de promoure obres per lliurament. Els13 contes+1 que figuren en aquesta plec han estat escrits entre el 2010 iel 2015 i publicats en diverses revistes. Ara accentuen el seu sentit orgànic en aquest volum: Lladres.\nPRIMER MANAMENT LITERARI: ROBARÀS.Una de les característiques comunes dels contes d’aquest llibre és que els protagonistes hi roben o hi són robats. De vegades l’acte de robar cristal•litza en un objecte matèric, com passa per exemple al conte «Un bitllet de 20 euros», en què un bitllet d’aquesta suma es converteix en el passamà narratiu d’una sèrie de circumstàncies humanes àgilment trenades. En un altre conte, a «Les raons», el lladronici s’erigeixen el cos conceptual per decorticar –a la manera paradoxal de El banquer anarquista, de Pessoa– el concepte de propietat, i per reduir a l’absurd el càstig bíblic que allò que justifica la propietat és haver-se guanyat una cosa «amb la suor del teu front». «La propietat flueix, amic meu!», exclama seriosament jocós el lladre oficial d’aquest relat. D’altres vegades, com al conte de ciència-ficció «Jet lag», el robatori presenta una ambivalència moral irresoluble: si un lladre viatja en el temps i roba una obra d’art que va ser destruïda en el passat, «vés per on», el lladre, amb el seu acte d’apropiació, salva aquesta obra per a la posteritat. En un altre conte, «El robatori», l’acte de robar adopta una fina distància lírica, on tot és i no és ben bé el que sembla, on tan important és allò que apareix al centre de l’escena narrativa com el corrent invisible que es desplega a fora d’aquest centre però que (chapeau!) acaba galvanitzant-lo.En un altre conte, a «Regressió», el robatori és, en realitat, un autorobatori sinuós, que, més que en el pla material, opera en l’ordre de la memòria, l’ànima i les pors del protagonista.\nSemblant al que passa en els relats de John Cheever o en el laconisme de Max Besora, en aquests contes JoanTodó és capaç de revelar tot un univers a través d’una enorme economia de mitjans. Per exemple, la frase sincopada del narrador no fiable de «El robatori» concentra una pluralitat d’irradiacions: «És com si s’acomiadés d’aquella vida possible». Todó té el talent de desautomatitzar i enfondir la realitat per mitjà d’imatges versàtils, on paisatge exterior i consciència interior es fusionen: «[Aquella altra discoteca] havia de ser diferent de la discoteca del poble, que havia perdut el misteri en descobrir que a dins hi havia la mateixa gent que a fora». No tots els contes d’aquest volum tenen el mateix pes. Per exemple: «El turista i l’estranger», «Una carta» i «L’escàndol», a pesar d’obrir angles narratius originals, representen, per mecànicament previsibles, una baixada de voltatgea mb relació al conjunt. «En la bellesa, res no cansa tant com l’art treballós advertit al darrere. L’esforç per impressionar resulta penós i produeix sensació de fatiga», escriu Kant, en una acotació de les Observacions sobre el sentiment de bellesa isublimitat. Les 13 peces + 1 d’aquest llibre són artefactes precisos, amb la vibració d’una prosa natural i veloç que mostra un gran domini de l’el•lipsi i una atenció constant a les exigències del ritme intern de cada conte. El llenguatge precís propi del poeta se solda amb els girs col•loquials d’una prosa vertical. A Lladres s’assoleix l’art difícil de la simplicitat: els efectes hi esclaten sense que es noti la tramoia de l’artifici narratiu.\nTodó roba bé. Sap que el deure de tot escriptor és el de robar els focs sagrats i transmutar-los en bellesa. A La decadència de la mentida, Òscar Wilde lamenta que els escriptors no s’atreveixin a apropiar-se de les idees del saltres escriptors i, per aquest motiu, quedin sumits en la paràlisi imaginativa. Todó, com inspirant-se en el flux controlat d’una novel•la-riu de GiorgioManganelli, al conte «La insinuació» és capaç de posar al servei de la necessitat narrativa un monòleg de vint línies seguides sense cap punt. Al conte«Les raons», Todó sap no caure en el plagi adotzenat, sinó apropiar-se degudament de la lògica del relat de Cortázar titulat «Continuidad de los parques», en què la història llegida i la història material es (con)fonen líquidament, sense pugnes jeràrquiques. A«La samarreta», l’autor reprèn el mite de les sirenes, una veta de la literatura folklòrica de diverses tradicions i que li serveix per tornar a elaborar el vell destret d’Ulisses, subjugat pel cant deles sirenes i finalment castigat amb el seu silenci –una veta que curiosament també revisita Teresa Colom en el seu recent i magnífic aplec de contes La senyoreta Keaton i altres bèsties. En el desfibrament surrealista de plans íntegrament racionals, es nota que Todó ha llegit Pere Guixà. A «Dormir», amb una veu pròpia, Todó remodela la matèria del somni dins del somni dins del somni…, que ja Borges a «Las ruinas circulares» havia robat legalment de les Mil i una nits. La literatura és un palimpsest.\nLladres significa la ratificació d’unaveu narrativa molt potent. La prosa de Joan Todó planteja un poderós encreuament estètic entre, d’una banda,un realisme sobri, i, de l’altra, la desfiguració pròpia de la fantasia. La frontera porosa entre el real i l’imaginari esbossa en aquest llibre una hipòtesi prenyada d’intenció poètica: la suposada deformació fantàstica de la realitat no és només una deformació, sinó que es part constitutiva de la realitat. Com a escriptor, amb una lògica narrativa centrada més en suggerir que no pas en mostrar, Todó compleix ambel principal precepte del bon lladre literari: no robar emocions al lector.\nLluís Muntada, L’Avenç maig 2016\nCategoria: Cicuta, Col·leccions, Premsa, Revistes, Rotatori | Etiquetes: contes, Joan Todó, l'avenç, labreu edicions, lladres, lluís muntada, ressenya


Els problemes de mobilitat són un exemple del fracàs en la gestió de l’escala supralocal | El bloc de l'Arnau Urgell\nAl llarg dels mesos d’octubre i de novembre la Societat Catalana d’Ordenació del Territori (SCOT) -filial del centenari Institut d’Estudis Catalans (IEC)- realitza un cicle de debats sobre l’escala supralocal. I és que bona part dels reptes en l’ordenació i gestió del territori passen per abordar aquest àmbit que queda a mig camí de la realitat ‘autònoma’ municipal i de la nacional. Òbviament, un dels elements que en destaquen és la mobilitat, especialment rellevant els darrers mesos pel caos en el sistema ferroviari de rodalies. De fet Andreu Ulied, membre de la junta directiva de l’SCOT, va assenyalar en la presentació de la conferència el fet que el darrer baròmetre de l’Ajuntament -realitzat abans de la supressió de rodalies al sud de Barcelona- apareix per primera vegada com a principal preocupació dels ciutadans les infraestructures i la mobilitat per sobre dels elements ‘tradicionals’: habitatge, inseguretat i immigració. Ulied qualifica el fet com a excepcional i ‘trist’ ja que constata el fracàs en la gestió d’aquesta escala supralocal.\nLa conferència va ser impartida per Miquel Àngel Dombriz, responsable de Mobilitat del Departament de Política Territorial i Obres Públiques (DPTOP). Tanmateix, Dombriz va voler aparcar el seu càrrec per centrar-se en dibuixar les principals línies d’una política de transport realment sostenibilista. Altrament, també va aprofitar per anunciar mesures tan esperades com la integració tarifària pel conjunt del Principat l’any 2012.\nLes ciutats ‘reals’\nLa Regió Metropolitana de Barcelona està formada per 144 municipis. Tanmateix l’estudi dels fluxos de mobilitat obligada ha permès constatar que tan sols existeixen deu ciutats o sistemes urbans ‘reals’ amb un poder d’atracció significatiu. En canvi, la planificació no té en compte aquesta realitat; per exemple, la Llei 9/2003 de mobilitat no va preveure instruments que abordessin conjuntament aquestes aglomeracions o ‘ciutats reals’. D’aquesta manera els Plans de Mobilitat Urbana (PMU) -element que preveu la Llei- no han aconseguit superar les realitats estrictament municipals. Un exemple és el Bicing que s’ha pensat exclusivament des de l’Ajuntament de Barcelona però que a la pràctica ‘obliga’ a les ciutats limítrofs a prendre exactament el mateix model i a contractar la mateixa frase.\nPer Dombriz es manté una gran divisió entre allò urbà -entès com a municipal- i allò interurbà. Un exemple que considera paradigmàtic és el de les antigues carreteres que s’han transformat en vies urbanes i que travessen gran quantitat de municipis (per exemple l’antiga N-340 al Baix Llobregat) en cada un dels quals es gestiona de manera diferenciada i sovint contraposada.\nPunts forts i febles de la Llei de mobilitat\nL’aprovació de la Llei 9/2003 va ser un fet molt pioner a l’Estat espanyol. Per Dombriz els principals aspectes positius són l’impuls de la planificació sectorial, la creació dels consorcis de transport públic i la coordinació de la planificació de la mobilitat amb la de caràcter territorial i urbanística. Aquest darrer element pretén trencar amb l’actual tendència que configura una ciutat de baixa densitat, poc mixta i amb una gran ocupació de sòl. Es tracta d’un model amb greus conseqüències de congestió, contaminació i consum energètic. En aquest sentit destaca el Decret d’estudi de la mobilitat generada que obliga als planificadors urbanístics a dissenyar l’accés als nous desenvolupaments residencials, industrials o comercials en quatre modes: automòbil, transport públic, bicicleta i a peu.\nD’altra banda, es transformaran ens com l’Autoritat del Transport Metropità en Autoritats Territorials de Mobilitat. Actualment se n’han constituït cinc (Barcelona, Lleida, Girona, Tarragona i Bages) però segons Dombriz no són res més que consorcis de transport, entesos com a coordinació entre diversos operadors privats i públics urbans o interurbans. D’aquesta manera els seus objectius són assolir una integració tarifària així com planificar de manera conjunta els serveis i horaris dels diversos modes. Tanmateix per Miguel Ángel Dombriz, una autèntica Autoritat Territorial de la Mobilitat no només hauria de gestionar el transport públic sinó també la xarxa viària. I es pregunta: ‘Té gaire sentit que el trànsit sigui una competència d’Interior?’ Entén que el Servei Català del Trànsit tingui com a grans preocupacions la seguretat vial i el compliment del codi de circulació. Però la realitat és que la gestió de fluxos i l’establiment de mesures que permetin avançar cap a una mobilitat sostenible no formen part dels seus objectius. Un exemple és el de la problemàtica de la qualitat de l’aire que es podria solucionar a partir d’augmentar la mitjana d’ocupació dels vehicles d’1,18 a 1,40. Aquest pas que Dombriz qualifica de ‘gran magnitud’ s’hauria d’aconseguir a partir de mesures com peatges selectius, carrils especials i fins i tot polítiques d’aparcament en funció de l’ocupació. L’aplicació d’algunes d’aquestes estratègies a San Francisco ha provocat que s’hagi creat un carpooling -compartir automòbils- espontani. D’aquesta manera, els cotxes ‘buits’ recullen a vianants en diversos zones de fora la ciutat central sense la necessitat de cap tipus de regulació per part de les autoritats.\nUsuaris o clients?\nMiguel Ángel Dombriz destaca la gran diferència entre els conceptes d’usuari i de client. Mentre un usuari de transport públic és aquell que l’utilitza ja que no té més opcions; en canvi, el client -en el sentit anglosaxó del terme- escull i ho fa perquè considera que el servei s’adequa a les seves expectatives.\nUn cas que considera paradigmàtic és el dels autobusos del Camp de Tarragona. En una enquesta que es va realitzar fa pocs mesos el 90% dels usuaris van respondre que l’utilitzaven ja que no tenien cap altra possibilitat. Per Dormiz el repte és recuperar o aconseguir autèntics clients, és a dir, que trïin un determinat mode sostenible perquè volen i no pas per no tenir altra alternativa.\nEn aquest sentit considera absolutament necessari apostar per un màrqueting a favor del transport públic però no com les campanyes actuals que tan sols pretenen reforçar una marca. L’objectiu hauria de ser satisfer les expectatives del client; ‘dubto que els usuaris de les rodalies desitgin el retorn de l’import del seu bitllet sinó rebre un servei puntual i sense averies’ afegeix.\nPer Dombriz, una política de mobilitat sostenible ha de tenir com a principal fita evitar l’ús abusiu del vehicle privat. I això passa per permetre’n la seva utilització sense ser-ne propietari -carpooling, carsharing, lloguer…- ja que el principal cost es realitza en la compra.\nFiled under: Mobilitat, Sostenible | Tagged: , Mobilitat, rodalies |\n« L’equip de govern i l’oposició de Ripoll ‘s’enganxen’ per la variant Cap a València »\nhard sex and squirting, on Juliol 19, 2009 at 10:07 pm said:


Regina condiciona la continuïtat dels vols comercials a que l'aeroport disposi de l'aproximació amb GPS - FÒRUM.ad\nRegina condiciona la continuïtat dels vols comercials a que l’aeroport disposi de l’aproximació amb GPS\nOn: 03/04/18 17:20\nL’operativa de vols comercials que ha promogut l’empresa urgellenca Viatges Regina des de l’Aeroport Andorra-la Seu han assolit una mitjana d’ocupació del 57,58%, segons dades facilitades per la companyia. Durant les quatre setmanes que s’han dut a terme, el volum de passatgers total ha estat de 258, dels quals gairebé la meitat els han utilitzat per anar o venir de Mallorca. La ruta de Madrid ha comptat amb 96 viatgers. Finalment, la de Marsella, que només es va operar la primera setmana, ha tingut 29 usuaris.\nEl director de Regina, Albert Vinseiro, s’ha mostrat satisfet amb el volum d’ocupació assolit ja que pràcticament s’aproxima al seu objectiu, que era del 60%. Tanmateix, Vinseiro ha recordat que aquesta operativa era una “prova pilot” i que, en principi, no preveu donar-li continuïtat si l’aeroport no es dota del reivindicat sistema d’aterratge instrumental amb GPS. La instal·lació ja havia fer proves amb aquest mitjà l’any passat, però encara no el pot aplicar perquè segueix sense rebre l’autorització per part de l’Estat espanyol; concretament, els organismes AESA i Enaire.\nLa companyia Twin Jet, adherida a Air France, va ser l’encarregada de dur a terme els enlairaments i aterratges el primer cap de setmana, però després de detectar-se diversos problemes, Regina va decidir, de mutu acord amb la firma francesa, rescindir el contracte. El relleu el va agafar l’andorrana TSA, que des d’aleshores i fins aquest diumenge ha fet dues rotacions a Palma de Mallorca i una a Madrid, ja que el seu avió disposa de vuit places.\nEls vols, operats en divendres i diumenges del 9 de març a l’1 d’abril, han superat la trentena de viatgers tant el 16 com el 23 de març, com també el dia de l’estrena, en què va viatjar un grup de touroperadors i periodistes francesos per conèixer l’oferta turística de la Seu d’Urgell. Tots ells van tornar a la seva destinació per carretera, ja que l’avió que havia d’aterrar a l’aeroport pirinenc des de Madrid es va desviar a Girona per mala visibilitat. Aquell mateix diumenge, algunes de les rutes també es van veure afectades per aquest motiu, però a partir del següent cap de setmana, i amb TSA com a operadora, tots els enlairaments i aterratges s’han pogut fer sense incidents.\nPrevious Post: Un motorista ferit a la rotonda de la Comella\nNext Post: Primera visita oficial al Principat del nou ambaixador dels Estats Units


5 autobusos sortiran dissabte del Baix Empordà cap a Madrid per participar de la gran manifestació independentista que portarà per lema "l'autodeterminació no és delicte".\nLes entitats sobiranistes organitzadores es mostren sorpreses de la gran resposta de la comarca a la iniciativa, que ja ha esgotat totes les places tant pels autobusos que van i tornen el mateix dissabte com pels que passen el cap de setmana a la capital espanyola.\nHi haurà tres autobusos que faran viatge express de 24 hores a Sant Feliu de Guíxols, Palamós i un tercer de comarcal que donarà servei a veïns i veïnes de Torroella de Montgrí, Verges, Palafrugell Palamós o Santa Cristina d'Aro.\nHi haurà també un autobus que sortirà de Bellcaire d'Empordà i un altre de comarcal, que en aquest cas, faran nit a Madrid.\nLa manifestació d'aquest 16-M està prevista per les sis de la tarda i resseguirà el quilòmetre i mig que separa l'Estació d'Atocha de la Plaça Cibeles. serà una marxa per reivindicar la democràcia i els drets fonamentals i denunciar l'anomenat 'judici de la vergonya'.\nLes previsions de l'organització apunten que es poden superar les 45.000 persones de la gran manifestació independentista de Brusel·les o la de Madrid que demanava la convocatòria d'eleccions del president Sánchez. I és que està previst que 300 autobusos surtin de tota Catalunya i que una cinquantena més ho facin de la resta de l'estat espanyol, amb presència destacada de bascos, andalusos i gallecs. També s'han omplert 4 AVES, i s'esperen manifestants que arribin en avió o en vehicle particular.\nLes entitats convocants fan una crida a no penjar llaços grocs, no embrutar els carrers ni cantar consignes irrespectuoses per donar una lliçó de civisme a Madrid.


El Periódico i El País no troben noticiable l'ocupació de deu dies d'una oficina del BBVA\nOcupació d'una seu del BBVA per la PAH de Sabadell. Foto: Media.cat\nPublicat a Media.cat el 13 de març de 2014.\nFa deu dies que activistes de la Plataforma d’Afectats per les Hipoteques ocupen una oficina del BBVA a Sabadell en protesta per l’amenaça de desnonament d’onze famílies de la ciutat. El conflicte és llarg i dur i a més s’ha estès a altres ciutats amb ocupacions de més seus del BBVA en solidaritat amb els afectats de Sabadell.\nMolts mitjans han decidit cobrir els fets i es poden trobar notícies, més o menys desenvolupades, a 324.cat, Vilaweb, El Mundo, 8TV, Nació Digital o El Diario.es, entre d’altres, encara que alguns, com La Vanguardia, hagin optat per un enfocament clarament partidari del banc.\nEn canvi hi ha dos grans diaris que han optat per no publicar ni una línia sobre el conflicte: El País i El Periódico. Una cerca per els edicions digitals d’ambdós diaris mostra com l’última notícia relacionada amb el BBVA és de finals de febrer, quan un jutge va dictar una sentència clarament favorable al banc. També han explicat els plans d’expansió internacional de l’entitat, les previsions econòmiques publicades pels seus serveis d’estudis, o els guardons que dóna la fundació del mateix nom. Però en canvi en els darrers mesos no s’hi troba pràcticament cap notícia negativa vinculada al BBVA.\nFa un mes Mèdia.cat va publicar el llistat de directius o ex-directius bancaris que s’asseien als consells d’administració d’algunes grans empreses mediàtiques. Casualitat o no, tant el Grupo Prisa –editora d’El País- com el Grup Z –editora d’El Periódico- compten amb consellers vinculats al BBVA. Gregorio Marañón, ex-conseller del banc en el primer cas, i Pedro Fontana, actual conseller del BBVA, en el grup català.


Cerca totes les ofertes d'hotels a Poulx Entrada:\nHoliday home Poulx II...Habitacions per nit per només Holiday home Poulx III...Habitacions per nit per només Més zones a Pous\nEssent una localització molt desitjada, Poulx és el lloc on anar quan es va a Pous. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Amb calor i comfort, Poulx és un lloc per a vacances relaxades després d'una setmana de feina. Pels millors allotjaments a la ciutat i els preus més baixos a comparar, no miri més enllà d'Agoda.com. Explori un llistat complet d'allotjaments i trobi el lloc perfecte per a vostè. Simplement entri les seves dates d'estada a la nostra pestanya de recerca per a trobar les millors ofertes d'hotels a Poulx.\nHotels destacats a Poulx, Pous\nPer als viatgers què vulguin captar les imatges i els sons de Pous, Holiday home Poulx II és...\nSituat en el cor de Poulx, Holiday home Poulx III és un lloc ideal des d'on descobrir Pous. Des...\nTots els hotels de Pous\nHotels a Poulx: Holiday home Poulx II


Home Archive by category "Comentaris"\n30 de gener de 2019 30 de gener de 2019\nEncara que els termes normativa i legislació es poden tractar com a sinònims en moltes ocasions, hi ha certs matisos que els distingeixen. El Diccionari de la llengua catalana de l’Institut d’Estudis Catalans dona per a norma la definició següent: norma 1 f. [LC] [AD] Regla a seguir en fer…\n16 de gener de 2019 14 de gener de 2019\nA l’hora de comunicar-nos, habitualment ho fem mitjançant les formes personals dels verbs, d’una manera en què l’acció que expressem té un autor (explícit o el·líptic). ✓ El procurador de la part demandant ha presentat l’escrit anterior. ✓ Signo (jo) aquesta acta com a prova de conformitat. ✓ Lliureu (vós)…\nEl 19 d’octubre de 2018 la Comissió de Llengua del Consell de l’Advocacia Catalana va organitzar, amb la col·laboració del Col·legi d’Advocats de Vic, la IX Jornada sobre l’Ús del Català a la Justícia. Enguany, portava per títol “El Ministeri Fiscal i l’ús del català” i buscava debatre sobre els usos lingüístics que…


Opinions d'en Francesc Puertas: 08/2011\nIndignats, psicoindignats, indignats d’esquerres, indignats de dretes, indignats de centre, aprofitats i cagamandurries.\nJa n’hi ha prou. La “Indignació” no es patrimoni de ningú, i es de tots.\nI es clar que tots estem indignats!. Amb el que s’ha fet, amb el que no s’ha fet, amb el que s’ha deixat de fer i amb tot el que transpira l’estil de fer política que s’ha instal·lat a les actuacions de qui ha governat els darrers anys.\nLes consignes de les “manis” que he vist aquests dies, a què responen?, a qui representen?, què defensen?, on volen anar a parar?...\nHe vist que ara hi ha col·lectius que s’identifiquen com “els indignats” però que s’autoqualifiquen d’esquerres, o indignats de l’església, o indignats socials,... que caram vol dir tot això?.\nI n’hi ha dels que no saben ben be quines solucions hi ha d’haver, però que no estan d’acord en res. Que consideren que les solucions no les han de donar els politics que s’han elegit. Be, i si no ens les han de donar aquelles persones que hem escollit perquè ens representin, qui caram ho ha de fer?... una assemblea?. I qui em representarà a mi en aquesta assemblea?.\nEstic realment decebut. Està clar que a priori, quan es qualifica la “indignació” com una actitud i no com a una consigna que no porta enlloc, hi estic absolutament d’acord. Quan s’esgrimeix com un eslògan que no sé ben be què persegueix, o a on ens porta hi estic absolutament en desacord.\nEstic segur que aquesta opinió hi ha a qui no els agradarà, però de la mateixa manera que en el seu moment vaig defensar el meu dret al vot i he defensat el meu dret d’escollir qui em representa, i he defensat la indignació com actitud, davant de tot el que s’està fet malament, no li atorgo a ningú que no sé què defensa, el dret a representar-me.\nPublicado por Francesc Puertas en 29.8.11


Petits anuncis - Ajuntament de Terrassa\nEl servei de petits anuncis de la bct xarxa és un servei gratuït que permet a les persones usuàries anunciar-se a qualsevol de les biblioteques utilitzant un espai destinat només per a aquest ús, així com també a la pàgina web de les biblioteques.\nPot fer ús del servei qualsevol persona a partir dels 14 anys que vulgui, a títol personal, posar un anunci a la biblioteca.\nEls anuncis, que han de ser sempre de particulars, estaran dividits en quatre grups:\nHabitatge (lloguer, venda, compartir pis, lloguer i venda de locals, etc.)\nFeina (aquí s'inclou tant la oferta com la demanda: classes de repàs, feines domèstiques, cangurs, passejar gossos).\nCompravenda (compres i vendes de tot tipus d'articles)\nAltres anuncis (aquells anuncis que no es puguin incloure a les tres categories anteriors)\nQui desitgi penjar un anunci pot fer-ho de dues maneres:\nEmplenar aquest formulari i enviar-lo. No ha de contenir més de 350 caràcters (aprox. 65 paraules). Es pot especificar que l'anunci s'imprimeixi a alguna de les biblioteques, a totes o a cap.\nPassant pel taulell d'alguna de les biblioteques, i entregar el text de l'anunci escrit en un paper al personal de la biblioteca. Els anuncis seran penjats al plafó per estricte ordre d'arribada. El personal demanarà a l'usuari si vol que l'anunci es publiqui també al web.\nLa biblioteca es compromet a penjar l'anunci durant un termini mínim de 15 dies. Tanmateix l'anunciant es compromet també a avisar la biblioteca si l'objectiu de l'anunci ja no és vàlid. En aquest cas, sota petició de l'anunciant la biblioteca procedirà a retirar l'anunci.\nLa biblioteca es compromet a penjar els anuncis impresos un cop per setmana. Els anuncis que també es publiquin al web es mostraran en pocs minuts.\nEn cas que el plafó d'anuncis estigui ple i hi hagi altres anuncis a l'espera, la persona usuària que vulgui tenir durant més temps el seu anunci penjat l'haurà de tornar a publicar.\nNomés en el cas que no hi hagi anuncis en llista d'espera es podran deixar penjats al tauler físic més d'un mes.\nNo s'acceptaran aquells anuncis que tinguin un caràcter ofensiu o que siguin d'organitzacions il·legals o èticament qüestionables.


Prop de 900 infants gaudiran del campus d’estiu - El Periòdic d'Andorra\nPierre Oriola visita els nens del Nike Camp, l’any passat. | Maricel Blanch\nL’esdeveniment de l’estiu ja és aquí i demà començarà una nova edició del campus de bàsquet, futbol i futbol sala Nike Camp, que se celebra de l’1 al 14 de juliol a Andorra. El Principat acollirà gairebé 900 nens i nenes, que se sumen als més de 16.000 esportistes que han passat per aquest campus al llarg de la seva història. La d’aquest any serà la 21a edició del campus de bàsquet, la 20a de futbol i la segona de futbol sala.\nAquest any, els participants en futbol comptaran amb la presència d’Iñaki Williams (Athletic Club), de Sergio Gómez (Borussia Dortmund) i d’Alexia Putellas (FC Barcelona). Aquesta llista podria veure’s augmentada amb la presència de més futbolistes d’elit. A més, paral·lelament al Nike Camp de futbol tindrà lloc el Nike Camp Pro, on futbolistes d’entre 16 i 19 anys, a més dels entrenaments, també reben formació en aspectes físics, nutricionals i d’altres tipus, necessaris per a donar el darrer pas al futbol professional.\nEn bàsquet, comptaran amb la presència de Víctor Claver, Pierre Oriola i Joan Carles Navarro (FC Barcelona), Alberto Abalde i Guillem Vives (València Basket) i Xabi López (Joventut de Badalona). En futbol sala, comptaran amb Javi Rodríguez.\n«Afrontem aquesta edició amb les mateixes ganes i il·lusió que el primer dia, els jugadors que ens visitaran representen els valors que volem que els nens aprenguin de l’esport: humilitat, respecte pel contrari, esforç i capacitat de superació», comentava Juanjo Rovira, director del Nike Camp.


Lloable Confraria de la Soledat d'Ontinyent: Els cartells de la Setmana Santa a "Carrer Cartelleria".\nEls cartells de la Setmana Santa a "Carrer Cartelleria".\nUn altre any, el nostre Macip, Sergi Gómez, que com sabeu és un enamorat de la iconografia i la cartellística festiva, és fidel al costum d'anar arreplegant d'ací i d'allà els cartells de la Setmana Santa que més li agraden o que més interessants considera. Els podeu trobar tots ells al blog "Carrer Cartelleria", que va actualitzant-se cada dia amb més i més imatges. No debades, la Passió és la commemoració que més cartells produeix al llarg de l'any. Podeu entrar-hi des d'ací mateix.


El racó d'en Quim: 2007\nI ara Scuba\nCom sempre he anat dient, la meva gran passió és el mar, des de petit he tingut la sort d'estar sempre molt vinculat al mar, a casa teníem una barqueta i aprofitàvem sempre que feia bo per sortir a passejar, o a pescar, o senzillament navegar, també tinc la gran sort de que a casa, tot i viure molt a prop del mar, des de que jo recordi, hem tingut una segona residència a escassos metres de la platja. Ja de petit petit, recordo que amb una mica de fil i un ham em podia passar la tarda al Port de Llançà pescant peixets que després em menjava fregidets, amb quatre anys vaig pescar el meu primer pop amb les mans, no recordo si era gaire gran, només recordo que se'm va enganxar al bracet i vaig estar 15 dies amb les marques i que va ser l'àvia Joana (l'àvia dels meus cosins) qui m'el va treure; amb 6 o 7 anyets entrava a la platja amb una fitora i al cap de 15 minuts ja sortia amb 1 ó 2 pops, em coneixien com el nen dels pops, quan vaig tenir l'edat necessària vaig tenir el meu primer fusell, amb aquell estri pescava més peixets i menys pops, però seguia estant a l'aigua; ens reuníem 4 ó 5 nois d'entre 12 i 15 anys i anàvem caminant fins a la punta de Cap Ras (des de Llançà, una horeta de camí) carregats amb fusells, canyes i el que calgués, i ens hi passàvem gairebé totes les tardes d'estiu; a mida que vaig anar creixent, la meva passió anava augmentant, principalment la pesca submarina, però també feia sortides només per mirar el que hi havia, em vaig comprar el meu primer neopré i l'equip bàsic, vaig començar a baixar a més profunditat, a estar més estona a sota aigua, a adquirir més experiència en un mitjà que no és el meu, i ara només em queda una cosa per fer relacionada amb el món submarí, i és gaudir del fons sense presses, no mirant sino observant l'entorn, completant el que més m'agrada, el mar.\nDe sempre he pensat que no té perquè ser incompatible la pesca amb l'Scuba, al contrari, ens hem de respectar, som dos maneres d'entedre el que més ens agrada, no perquè pesquem no ens estimem el mar, al contrari, pescar es la fi d'un procés que requereix un esforç enorme, i que moltes vegades no dóna fruit, bussejant, es poden veure infinitat d'éssers que a pulmó és impossible; per això, a partir d'ahir amb el meu instructor Marc (Castell)(www.budasdive.blogspot.com, www.meupaispetit.blogspot.com, www.pecioscostabrava.blogspot.com) vam començar a fer el curs per obrenir la 1a estrella; en un principi sembla bastant senzill, de totes maneres, hi ha molta cosa que per la meva experiència a l'aigua em resulta més fàcil assimilar, però ja veurem, de moment només hem començat.\nSabia que tard o d'hora donaria aquest pas, i el fet que en Marc sigui instructor m'ha acabat de decidir, ara ben aviat podré sortir amb en Marc, la Gina, en Patrick i la Teta, només em faltarà que s'acabi de decidir la Lídia, però aquest any entre feina, carrera i anglès no té temps, a veure si l'any que ve, ...\nJa seguiré explicant que tal em va aquest nou projecte que he començat.\nPublicat per Doncs en Quim, és Clar!! a 13:26 7 comentaris:\nCap de setmana ocupat\nAquest dissabte vam cel·lebrar l'aniversari del nebot de la Lídia, en Joel, que fa 2 anyets, ho vam fer al local de l'escola de Vilamalla, el nen s'ho va passar pipa que és del que es tracta, el menjar va estar bé, com a mi m'agrada, amb força carn a la brasa i per postres el pastís que es veu a la imatge.\nDesprés, a la tarda-vespre van venir a casa la meva germana amb el meu cunyat i els meus nebots, la idea era fer un berenar - sopar, però els grans si que ho vam fer, però els petits tenien més interés en jugar que no pas en menjar; esgotat, aquesta és la paraula que descriu el meu estat després d'haver passat el dia amb tanta mainada, però és un esgotament sa, els nens estan contents i els adults també.\nEl diumenge va tocar anar a Capmany a fer una cargolada, en aquest cas érem pràcticament tota la colla, 19 en total, cadascú va preparar un primer plat o postres i de segon cargols, són ocasions per ajuntar-nos tots i explicar les nostres batalletes, ara ens hem citat per passar el cap d'any a casa meva, segur que ens ho passarem bé, com cada any. Vam quedar ben tips i després de fer el sorteig secret per jugar a l'amic invisible que es conclourà el proper cap d'any, els nois vam anar a jugar a dards, de fet va ser un "mano a mano" entre el Güibas i en Lluís, on va guanyar el primer, per variar, i on un servidor no va tocar gairebé cap vegada el número que apuntava, i en concloure les partidetes vam fer unes pregàries al déu de la pluja a base de Play Station Singstar, de fet ens ho passem pipa fent el ridícul, a la nostra edat i bramant (la manera més suau de dir el que fem), i així acabem de passar la vetllada, aquí us deixo una perla per anar-vos fent una idea.\nPublicat per Doncs en Quim, és Clar!! a 9:31 3 comentaris:\nSetmana de pesca, circ i bateig\nLa Setmana passada vaig estar de vacances; fèia molts dies que no anava a fer pesca submarina, una de les meves passions, i després d'estar tot el dilluns fent d'electricista a casa i pendent del temps que s'apropava vaig decidir anar a Cadaqués a veure si trobava peix, la veritat és que hi vaig anar molt decicit i no vaig calcular massa bé un petit detall; arribo a lloc, em vesteixo per l'ocasió, em vaig posar el neoprè d'hivern (vaig passar una mica de calor) i vaig calcular el pes de ploms que havia de portar, si amb el neoprè de 3mm porto 4 o 5 Kg, amb el de 5mm en porto 6 Kg, doncs vaig pensar que amb 9 Kg en faria prou, ... ERROR!!! semblava una boia, cada cop que m'enfonsava tenia la sensació de que hi havia algú a dalt estirant-me perque no pogués baixar, ja feia anys que no practicava física però si no ho recordo malament (i si no em corregiu) vaig experimentar la llei de Boyle-Mariot en questió de fluids, quin desatre, havia de fer un sobre esforç per aconseguir arribar a fons, amb la conseqüent despesa d'oxigen que feia que un cop arribava a fons, hagués de pujar immediatament amb les reserves d'aire sota mínims, tot i així, i deixant dues molles de bona mida al seu cau doncs m'era impossible disparar, vaig aconseguir capturar un congre d'uns 8 kg, una molla d'un quilet i un rufí de mig quilo. Les fotos no tenen massa qualitat, però el dia tampoc acompanyava. De tornada cap a casa em vaig parar en un mirador de la carretera de Cadaqués, ja baixant cap a la plana i ja em direu que us sembla la vista des d'aquest punt.\nJa el dissabte, la Lídia i jo vam quedar amb la meva germana per portar els nens al circ, no savíem que tal reaccionarien, però estaven molt contents de venir amb el Tete i la Lídia. Els vam recollir a quarts de cinc de la tarda per arribar a l'hora al circ Imaginari, basat en acròbates xinesos, malabaristes txects i pallassos catalans.\nSortint del circ vam anar a fer un berenar-sopar al Lizarran, en Jordi i la Laura ens van convidar, i cap a casa ben calentons a esperar el diumenge a la tarda.\nI el diumenge a la tarda, van venir els pares de la Lídia per anar al bateig d'en Xavi, ja tocava, però per culpa d'un cabr´(o) de funcionari apalancat s'ha hagut d'esperar fins ara. L'acte era a les 6 de la tarda a la capella de la Mare de Déu del Port, al Port del Llançà, i la veritat va anar molt bé, sobretot perquè l'homenatjat dormia; a mi em fallava la bateria de la càmera i les fotos van sortir com van sortir.\nAcabada la cerimonia inicial el capellà va procedir a realitzar el bateig d'en Xavi tal com cal, com es pot veure a les fotos, el nen estava completament adormit, la cerimònia va transcòrrer normalment amb la peculiaritat que a l'església no hi havia calefacció, s'havia espatllat poc abans i el dia no era precisament càlid, però tant és, l'important era el que s'hi fèia, no el temps que fèia. A que són una cucada els meus nebots?\nSortint de l'església vam anar a can Beri, un magnífic restaurant, on la qualitat està garantida, hi hem anat força vegades i sempre hem sortit ben tips i ben alimentats, allí en Xavi va rebre un munt de joguines i s'ho va passar d'allò més bé, això era el més important, doncs de fet, encara que no en fos massa conscient, era el seu dia. Ja entrada la nit vam tornar cap a casa; a, me n'oblidava, en Marc ja va presentar en societat a la Gina, tot perfecte, jo ja sabia que causaria bona impressió.\nPer cert, la meva família som una mica bloggers, en Jordi (pare) és en Blade (http://www.blade07.blogspot.com/), la Laura (mare) és l'Arale (http://www.elmondelarale.blogspot.com/); la Gemma (Teta - padrina) és l'Akelarre (http://www.akelarredecolors.blogspot.com/); en Marc és el País Petit (http://www.meupaispetit.blogspot.com/); la Gina és la Gina Cocinitas (http://www.lacocinadegina.blogspot.com/); el meu ja el sabeu, i el que avui trenca rècors és el dels nens (http://www.pelsnens.blogspot.com/).\nCom podeu veure som un petit clan agermanat amb altre gent amb la mateixa il·lusió per les noves tecnologies, per tots vosaltres, UNA FORTA ABRAÇADA (i molts petons a les noies, jejeje).\nPublicat per Doncs en Quim, és Clar!! a 19:49 4 comentaris:\nLa veritat és que no sé per on començar, ha estat un cap de setmana de no parar, i sobretot conduir molt, moltíssim, entre pitus i flautes hem fet 2068 quilòmetres en tres dies, Déu n'hi do.\nIntentaré fer una cronologia, però especificant que el viatge era per anar al casament d'en Jorge i l'Almudena.\nDivendres, als volts de les 9 del matí, anem a buscar la PDA amb navegador a casa en Jordi, i sortim direcció a Madrid (m'estalviaré detalls sense importància), arribant a Guadalajara decidim anar a fer una volteta per Cuenca, total representa una "volteta" de 300 quilòmetes extra, la veritat és que la ciutat és molt maca, però crec que s'hauria de conservar millor, la deixadesa d'alguns edificis fan que perdi atractiu, vam tenir només temps de veure el centre i les "Casas Colgantes" al capvespre, però vam haver de marxar ràpid sense poder anar a visita la "Ciudad Encantada" que es troba a uns 35 Km. Aquí us deixo un plànol de la part antiga de la ciutat i alguna foto que vam fer.\nSortint de Cuenca, ens vam dirigir cap a Madrid, aquí si que en saben, centenars de quilòmetres a la rodona, autovies de 3 i 4 carrils i ni un trist peatge, i si hi ha algun peatge, també hi ha autovia alternativa, millor per a ells, a veure si els nostres polítics n'aprenen. No sé quantes autovies, rondes i carreteres envolten Madrid, una barbaritat, i circular per allí, tot i portar navegador va ser una mica caòtic, a part del volum immens de trànsit que hi ha, bé, però a volts de les 9 del vespre vam arribar a casa els tiets de la Lídia, on vam sopar i dormir, doncs estàvem cansats i el dissabte es prometia dur. El dissabte ens vam llevar a les 8, vam esmorzar xurros i "porras" i cap a veure a la germana de la meva àvia que viu a Madrid, 15 minuts de rodalies fins Atocha, on vam veure el cercle commemoratiu de l'atemptat, després metro fins a Puerta del sol, on vam passejar un ratet i vam visitar la Puerta del Sol, El Oso y El Madroño, la Plaza Mayor, vam passar per fora del Palacio Real i l'Almudena, Opera i cap al metro altra vegada; més fotos. Agafem el Metro fins arribar a Moncloa i al cap de poc ja érem al pis de la meva tia - àvia, hi havien les meves cosines Ma Asuncion i Susana, vam dinar i corrent altre cop ruta inversa cap a Leganés per arreglar-nos i sortir cap a Pozuelo de Alarcon, que era on tenia lloc el casament, per variar sens va fer tard i per més inri, el satèl·lit no ens trovaba, total que el casament era a les 17:00 i vam arribar a les 17:45, quan tothom ja sortia, però no es va notar gaire, doncs gairebé no ens coneixia ningú, només la Marta, que és la germana d'en Jorge, l'Ernest i la Montse que són els tiets del nuvi i els cosins, en Marc, la Cristina i en David (que venia amb la Mari, la seva xicota) que són de Barcelona i que ens coneixem des de que som molt petits, com han canviat, feia anys que no els veia; vam felicitar als nuvis i als pares del nuvi que són els que coneixo des de sempre, En Fermín i la Loli, un aragonès i una catalana que han fet vida a Madrid, i que estaven molt contents per l'enllaç del fill gran (La Marta ja fa uns anys que es va casar); amb les presses no vaig fer gairebé cap foto (amb "lo" macos que anàvem), només una als nuvis que a jurar per la cara d'en Jorge semblava que s'ho estava repensant, ja sé que la qualitat no és massa bona, però era a les fosques amb el mòbil. El sopar va ser a un Asador Marítimo amb un nom molt extrany a l'autovia de Corunya sortida 12, va anar bé, és diferent de com hi estem acostumats aquí, però el llamàntol estava deliciós; despés, quan va començar el ball, vam fer la darrera copa (coca-cola), no m'atrevia amb res més fort por si acaso, ens vam acomiadar de tothom, desitjant-nos veure'ns aviat, i vam enfilar cap a Leganés una altra vegada, doncs ja eren la 1 de la matinada i calia llevar-se d'hora per tornar cap a casa, doncs el dilluns toca treballar. I així ho fem, altre cop la M-40 que em tenia fregit i cap a dormir. El diumenge al matí, després d'esmorzar i acomiadar-nos de la família de la Lídia, a la qual els estem molt agraïts per l'allotjament i el tracte que ens van donar, i d'acomiadar-nos també de la Cristina, la cosina de la Lídia d'en Ruben el seu marit i el petit Alejandro que encara no té 2 mesos, va pujar al cotxe i vam decidir tornar; tornar? això és un dir, com que Segovia està relativament aprop, uns 80 Km, quan en portes més de 1000, ja no ve d'aquí, doncs hi vam anar, és molt maco, però tampoc teníem gaire temps, una visita a l'aqüeducte i la catedral i tornada, aquí deixo un altre plànol i més fotos.\nSortint de Segovia vam haver de tornar direcció Madrid amb una petita sorpresa, retencions a la M-40, tornada de pont, i això que tot just eren la 1 del migdia; paciència i ja pensant amb les retencions de Martorell, així que cap a Saragossa, Lleida i buscar l'eix transversal, que ens pensàvem que arribava a Leida, però no, després de preguntar el vam trobar prop de Cervera, a partir d'allà, a una velocitat prudent com en tot el camí direcció Girona i cap a casa. Vam arribar a casa a les 11 de la nit, molt cansats de tantes hores al cotxe, però en una visita llampec vam visitar Cuenca, el centre de Madrid i Segovia, no està mal per ser només tres dies. El cotxe es va portar de fàbula, anant a velocitats quasi legals, el promig per autopista va ser de 104,3 km/h, però el global va ser de 89,8 km/h, el consum per autopista era de 5,9 l/100km, i el global va ser de 6,1, no està malament, però són massa quilòmetres per només 3 dies.\nPublicat per Doncs en Quim, és Clar!! a 9:30 4 comentaris:


Una imatge no val més que mil paraules - Ensayos universitarios - 483 Palabras\nPágina principal Ensayos Una imatge no val més que...\nPáginas: 2 (483 palabras) Publicado: 29 de diciembre de 2010\nHe arribat a odiar la majoria de llibres que he llegit a l’escola. Treballs, exàmens… elements que fan que la lectura d’un llibre que en unes altres circumstàncies pugui resultar apassionant es torniuna obligació, una obligació molesta. Vist amb perspectiva i rellegint alguns d’aquest llibres te n’adones que en realitat no eren tan dolents ni tan pesats com creies a l’escola, però si no ho fas iet quedes amb el sentiment que vas tenir en llegir-los de forma obligatòria et perds molta qualitat literària.\nNo em va passar això però amb un llibre que vaig llegir a segon de batxillerat i que emva entrar a l’examen de Selectivitat. Curiosament és l’únic llibre que em van fer llegir a l’escola que no és una novel•la, sinó un tractat de sociolingüística: Una imatge no val més que milparaules, de Jesús Tusón. En aquest llibre l’autor lluita i contraargumenta alguns dels tòpics més instal•lats a la societat i que moltes persones es creuen sense qüestionar. Tòpics que en realitat sónmentides, o almenys no veritats plenes.\nL’argumentació base en la que treballa Tusón es precisament la que dóna nom al llibre, en el fet que una imatge no val el mateix que mil paraules. Segons Tusón: “(…)les imatges tenen una capacitat discursiva limitada, mentre que les paraules convertides en text, poden desvetllar imatges mentals sense límit (…)” Per això gira la truita al tòpic i fa la següentafirmació: “Unes poques paraules, ben argumentades, valen molt més que tot d’imatges”. Veiem doncs com l’autor creu en el llenguatge per sobre de qualsevol altre mitjà de comunicació ja que és aquest elque ens diferencia de la resta de éssers de la terra. Tot i així, Tusón reconeix que tot i que la capacitat de comunicar-se és intrínseca de l’ésser humà, la seva aparició és tardana: “Si reduïm elscent mil anys de la nostra existència com a sapiens moderns al temps d’un dia de vint-i-quatre hores, mesura ben abastable, l’escriptura fa la seva aparició estel•lar a les 22.40…”\nA més d’aquest...


Andrea Levy s'anima a cantar l'himne de Marta Sánchez\nLa dirigent del PP defensa la iniciativa de la cantant\nMadrid - Dimarts, 20/02/2018 | Actualitzada 21/02/2018 - 18:44\nAndrea Levy s’anima i canta l’himne espanyol de Marta Sánchez. / ANDREA LEVY/INSTAGRAM\nLa lletra de l'himne espanyol llançada al món per Marta Sánchez està entusiasmant els representants del Partit Popular. Aquest dilluns, la vicesecretària d'Estudis i Programes del PP, Andrea Levy, a instàncies d'un reporter de La Sexta es va animar a cantar la cançó amb els versos ideats per l'ex d'Olé Olé i va difondre el moment a través de les xarxes socials.\nAvui m'he animat a cantar l'himne d'Espanya de Marta Sanchez amb pitjor afinació, això si ��������\nUna publicació compartida de Andrea Levy Soler (@alevysoler) el Feb 19, 2018 at 1:56 PST\nEl periodista va abordar Levy i li va preguntar per la cançó de Sánchez i si li semblava cursi. "L'important és que s'ha despertat amb total normalitat reivindicar la teva bandera. Em sembla un exercici de no tenir complexos molt sa", va declarar la dirigent popular.\nEl reporter li va demanar que s'atrevís a cantar l'himne. "Tant que m'agrada la música, i no és un dels meus dots", va contestar Levy, que, no obstant, s'hi va llançar. Això sí, ho va fer demanant una mica de reforç al principi.\nLa vicesecretària d'Estudis i Programes del PP havia agraït abans a Carles Puigdemont que, a més d'"unir els partits constitucionalistes", hagi despertat "un sa patriotisme desacomplexat" representat en l'himne de Sánchez. Ha aconseguit, va afegir, "que es tregui aquesta pàtina que semblava que tenia de caspa o de carpetovetònic i que un pugui reivindicar els colors, els símbols, la identitat, la cultura, la tradició, el que se sent al ser espanyol, sense cap tipus de retret".\nLa inhabilitació de Torra no afecta el seu càrrec d'expresident\nTemes: Himnes Andrea Levy PP


El Festival Terra de Trobadors guanya en espectacularitat, a Castelló d'Empúries - Empordà\nEl Festival Terra de Trobadors guanya en espectacularitat, a Castelló d'Empúries\nS'ha iniciat amb espectacles com el sopar medieval i rescata companyies dels seus inicis apostant per nous muntatges de carrer\nSÒNIA FUENTES 02.09.2019 | 20:04\nLes Monts Rieurs és una de les grans apostes de teatre de carrer Les Monts Rieurs- Michel TRONCHETTI\nLes Monts Rieurs és una de les grans apostes de teatre de carrer\nEl festival Terra de Trobadors comença a caminar cap al 30è aniversari amb esperit de renovació. L'actual director escènic, Guillem Fernández, vol traslladar al festival castelloní la seva experiència en altres mercats de fora de Catalunya, principalment França i Alemanya, «aportant idees que allà funcionen i convidant companyies molt interessants que tenim poques oportunitats de veure aquí», apunta.\nEn aquesta edició del festival s'ofeeix un primer tastet de noves propostes de teatre de carrer i en aquesta línia la companyia francesa Les Monts Rieurs ofereixen l'espectacle Les Tanarucks, una proposta molt visual que fusiona cant, dansa, poesia i música. Actuaran en diferents horaris, tant dissabte com diumenge. En el marc del festival, el públic podrà veure també l'espectacle El Grande Teatro Toboso, de la companyia francesa Le Théâtre des 33, que proposa el viatge d'una troupe que portarà a descobrir les estranyes i salvatges aventures de Don Tallarin del Molino, un home perdut dins dels llibres, i que segons diuen els actors, servirà d'inspiracio a Miguel de Cervantes.\nFernández destaca que cal aportar aires nous al Festival, però també posa èmfasi a recuperar companyies històriques com La Cremallera: «Havien actuat ara fa vint anys al festival i estan tan contents de tornar que ens porten una varietat de set espectacles diferents». Renovar no és fàcil, però, segons el director del festival, la clau està en trobar l'equilibri entre aquelles propostes que formen part de l'essència del festival com ara els Berros de la Cort i Acibreira: «Hi són des dels orígens del festival i li donen sentit».\nAmb la col·laboració de més d'una vintena d'entitats del municipi, l'esdeveniment programa en total més de 200 activitats de diverses disciplines artístiques -teatre, música, circ o dansa, entre d'altres- així com recreacions històriques, combats de cavallers, espectacles de foc, un gran mercat medieval, conferències i moltes altres propostes.\nEntre les espectaculars recreacions històriques de l'esdeveniment trobem ara la inauguració, el gran sopar medieval, la batalla campal al pont vell o la clausura, que giraran al voltant d'aquesta època històrica. La programació de propostes artístiques també es completa amb alguns dels clàssics de l'esdeveniment, com ara el gran torneig de cavallers -Memorial Fernando Arnau-, a càrrec del Grup Cavallista de Castelló d'Empúries, Cort d'Empúries, Despertaferro i Acers Trempats, i que es farà enguany dos dies, dissabte i diumenge, «perquè és un dels espectacles més potents»; les recreacions històriques de la companyia Alma Cubrae a la plaça Mossèn Cinto Verdaguer; l'espectacle de foc, que aquest any anirà a càrrec de la companyia Excalibur; el corretavernes; els espais El cau de les bruixes, El cau dels monjos, El rentador o Les meuques del bordell. Cal destacar el Poblat Medieval, amb 1.200 m2 de construccions i recreació de com es vivia a l'època, amb zona militar amb arquers i soldats, zona d'oficis, bestiar i patíbul.\nCastelló d'Empúries lliura els Premis Espiga i Timó a Marc Timón i Terra de Trobadors.\nEl govern de Castelló d'Empúries camina pas a pas.\nTrobadors es consolida com el «festival medieval de referència» amb més de 45.000 visitants.